قوزئی کره لیدئری کیم جونگ اونون اؤگئی قارداشی کیم جونگ نامین مالزیده اؤلدورولدوگو ادعا ائدیلدی.
یونهاپ آژانسی‌نین آدی‌نین آچیقلانماسینی ایستمه‌ین بیر حکومت یئتکی‌لی‌سینه دایاندیردیغی خبرینده، کیمین اؤگئی بؤیوک قارداشی‌نین، دونن مالزیده اوغرادیغی سوءقصد نتیجه‌سینده حیاتینی ایتیردیگی ایفاده ائدیلدی.
مرکزی قوزئی کره‌ده اولان چوسون تی‌وی کانا‌لی ایسه، کیم جونگ نامین، کوالالامپور هاواآلانیندا قوزئی کره جاسوسو اولدوغو دوشونولن ایکی قادین طرفین‌دن زهرلی ایینه ایله اؤلدورولدوگونو ایره‌لی سوردو.
قادین‌لارین حادثه یئرین‌دن قاچدیغی ادعا ائدیلدی.
مالزی پلیسی، قوزئی کره‌لی بیر نفرین کوالالامپور هاواآلانیندا خسته‌خانایا آپاریلارکن یولدا حیاتینی ایتیردیگینی دوغرولارکن، اؤلن شخصین کیملیگینه دایر معلومات وئریلمه‌دی.
قوزئی کره‌نین گئچمیش لیدئری کیم جونگ ایل ایله گونئی کره‌لی اویونچو سونگ ها ریم‌ین ائولی‌لیک دیشی ایلیشکی‌لرین‌دن دونیالا گلن کیم جونگ نام، هر هانسی بیر رسمی عنوانی اولما‌دان خاریجده یاشاییردی.
کیم جونگ ایلین ان بؤیوک اوغلو اولان 46 یاشین‌داکی کیم جونگ نام، ان بؤیوک وارث اولا‌راق گؤستریلیردی.
2001.جی ایلده دیزنی‌لندی گزمک اوچون ساختا پاسپورتلا ژاپونا گیرمه‌یه چالیشارکن توتولان کیم جونگ نام، آتاسی‌نین گؤزون‌دن دوشموش و یئرینه اؤگئی قارداشی کیم جونگ اون وارث اولا‌راق تعیین اولونموشدو.
کیم جونگ نام، رژیمین ائلئشدیریجیلریندن بیریدی و اصلاحات‌لار ائدیلمه‌سی لازیم اولدوغونو مدافعه ائدیردی.
